 1 Ihe E Mere 13  Devid na ndị isi nke otu puku otu puku ndị agha na ndị isi nke otu narị otu narị ndị agha, tinyere onye ọ bụla bụ onye ndú, wee nwee nnọkọ;Devid wee gwa ọgbakọ Izrel dum, sị: Ọ bụrụ na ọ dị unu mma, dịkwa Jehova bụ Chineke anyị mma, ka anyị zigara ụmụnne anyị fọdụrụ nala Izrel dum ozi, zigakwara ndị nchụàjà na ndị Livaị ozi nobodo ha dị iche iche nakwa nala ịta ahịhịa ha, ka ha bịakwute anyị.Ka anyị bute igbe Chineke anyị nebe anyị nọ. Nihi na ha elekọtaghị ya nụbọchị Sọl.Ọgbakọ ahụ dum wee kwuo ka e mee otú ahụ, nihi na ihe ahụ dị mma nanya mmadụ niile.Devid wee kpọkọta Izrel dum malite nosimiri Ijipt ruo nebe e si abanye Hemat, ka e wee si na Kiriat-jierim bute igbe ezi Chineke.Devid na Izrel dum wee gbagoo Beala ruo Kiriat-jierim, nke Juda, iji si nebe ahụ bugote igbe ezi Chineke, bụ Jehova, onye nọ ọdụ nelu cherọb, bụ nke a kpọkwasịrị aha ya.Otú ọ dị, ha ji ụgbọala ọhụrụ si nụlọ Abinadab buru igbe ezi Chineke, Ọza na Ahayo nọkwa na-eduzi ụgbọala ahụ.Devid na Izrel dum ji ike ha dum, jirikwa abụ na une na ụbọ akwara na obere ịgbà na ájà na opi, na-enwe aṅụrị nihu ezi Chineke.Ha wee bịaruo ebe nzọcha mkpụrụ nke Kaịdọn, Ọza wee matịa aka jide Igbe ahụ, nihi na ọ fọrọ nke nta ka ehi ndị ahụ mee ka ọ daa.Jehova wee weso Ọza iwe dị ọkụ wee gbuo ya nihi na ọ matịrị aka jide Igbe ahụ, o wee nwụọ nebe ahụ nihu Chineke.Devid wee wee iwe maka na Jehova wesoro Ọza oké iwe; e wee kpọwa ebe ahụ Pirez-Ọza ruo taa.Egwu ezi Chineke wee jide Devid nụbọchị ahụ, o wee sị: Olee otú m ga-esi bute igbe ezi Chineke nebe m bi?Devid ebugaghịkwa Igbe ahụ nebe o bi nObodo Devid, kama o bugara ya nụlọ Obed-idọm onye Gat.Igbe ezi Chineke wee dịrị nezinụlọ Obed-idọm, nụlọ ya, ruo ọnwa atọ; Jehova wee na-agọzi ezinụlọ Obed-idọm na ihe niile o nwere. 